इक्विटी शेयर का तरजीही आवंटन निदेशक मंडल की तरफ से 4 जनवरी को कुल 67.50 अरब रुपये की पूंजी जुटाने की मंजूरी के बाद हुआ है। इसमें प्रवर्तक समूह को तरजीही आवंटन के जरिए जुटाए गए 32.50 अरब रुपये शामिल हैं। कंपनी ने कहा, आगे भी तरजीही आवंटन, पात्र संस्थागत नियोजन, राइट्स इश्यू या अन्य जरिये से अतिरिक्त 35 अरब जुटाए जाएंगे। आदित्य बिड़ला समूह के चेयरमैन कुमार मंगलम बिड़ला ने कहा, रकम जुटाने की योजना और हाल में घोषित आइडिया के टावरों की बिक्री के अलावा इंडस की हिस्सेदारी की संभावित बिक्री के जरिए कंपनी इस क्षेत्र में बढ़त के मौके में भागीदारी के लिए बेहतर स्थिति में होगी।